tomron87/hebrew-wikipedia-sentences-corpus huggingface dataset:
בלאגן היא תוכנית טלוויזיה ישראלית קומית ששודרה בשנים 2004–2007 והופקה על ידי חברת "לוליפופ".
בתוכנית פינות שונות עם מנחי הערוץ המתחברות לסיפור המרכזי בכל תוכנית.
היא הייתה המקבילה של ערוץ פוקס קידס (ויותר מאוחר של ג'טיקס) למשדרי ההנחיה של ערוץ הילדים, אך בניגוד אליהם הייתה מבוימת ובהנחיה עיקרית של דמויות בדיוניות.
לתוכנית שודרו 6 עונות, ובין הכוכבים שצמחו ממנה היו אילן פלד, אפרת אנזל, דודו ארז, ואודי ואביעד.
פתיח: הסיפור של התוכנית מתגלה.
תה עם לימונה: לימונה ופניסטים מארחים אנשים מפורסמים, אותם היא מגרשת בסוף הראיון.
בין האורחים שהשתתפו נמנים גורי אלפי, אסף אשתר ורותם אבוהב.
אקשן שוס: פורמן מנחה מסלול מכשולים בהישרדות לילדים המתמודדים על התואר "אלוף האקשן שוס".
תיק-תק: אפרת מאמצת את עמותת "כוונות טובות" ומארחת כדורגלנים צעירים שנבחרו בהמשך לייצג את ישראל בטורניר כדורגל ג'טיקס ביסלי 2006. בפינתה מתארחים דמות האנימציה יוני גול והבובה סמואל, ה"מטיילת" ברחבי הארץ.
בפינה ישנה תחרות כישרונות צעירים, והיא קודמה בין השאר באמצעות החטיף "ביסלי גול", ששווק על ידי חברת אסם.
מה הקשר?: נועה ואחיותיה נוגה ונועם מנסות למצוא מה הקשר בין מה שהם צריכות לעשות בתוכנית הנוכחית, לבין מה שעשו בתוכנית הקודמת ולבין מה שיעשו בתוכנית הבאה.
קופצים רוקדים: רוני B ברנדשטטר, שהצטרפה לעונות האחרונות של בלאגן, מנחה תחרות ריקודים לילדים.
המופע של גור ואוח: גור ואוח מלחינים ושרים שירים שילדים כתבו.
חדשות טרללל: מהדורת חדשות פיקטיבית אותה מגישים דודו ארז ומיטל סלקמון.
פינת הקריוקי של נועה: נועה מנחה פינת קריוקי שבה הילדים צריכים לשיר תוך כדי ביצוע פעולות שונות ומאתגרות, כגון חבישת פאות או הרכבת שיניים תותבות.
לימונה (אילן פלד): הדמות המוכרת ביותר מ"בלאגן", שנהפכה לדמות מרכזית של ערוץ ג'טיקס במסגרת הסדרה "גור ואוח".
היא אישה קשה ומעצבנת שאינה מדברת עברית תקנית ומבריחה כל מפורסם שבא להתראיין אצלה.
העוזר שלה הוא פניסטים, שיעשה כל דבר שהיא מבקשת.
מתחרה על הירושה של סבתא לאה עם פוקה ופניסטים, אותו צירפה באופן לא חוקי למורת רוחה של פוקה, בתוכנית הספין אוף "בלאגן ועד אילת".
פניסטים (אורן כהן): העוזר השקט של המורה לימונה ושק החבטות שלה.
התחיל כ"סטופר אנושי" בתוכניות הראשונות והמשיך כעבדה הנאמן ומשרתה של לימונה, המתעמרת בו בכל הזדמנות.
כאשר לימונה ופוקה התרחו על הירושה של סבתא לאה ב"בלאגן ועד אילת", פניסטים צורף באופן לא חוקי כעוזר שלה, הודח (על אף שלא היה מתמודד חוקי מלכתחילה), אך הוחזר שוב על ידי לימונה כשהוא מחופש לאבי, כביכול אחיו.
פורמן (אסף פורמן): הצטרף לצוות בעונה השנייה ונהיה הקול שבחבורה ולמושא אהבתה של נועה.
הנחה את פינת ה"אקשן שוס".
מתחרה על הירושה של סבתא לאה עם דודו ב"בלאגן ועד אילת".
אפרת "פוקה" (אפרת אנזל): אישה מלאת מרץ שמנסה להספיק הכל בזמן שהוקצב לה.
מנחה תוכנית בה היא צריכה להספיק לארח אנשים, להראות קטעים קצרים ולבדוק מה חדש אצל הדמויות הפופולריות בג'טיקס.
מתחרה על הירושה של סבתא לאה עם לימונה ופניסטים, שצורף על ידי לימונה באופן לא חוקי (למורת רוחה של פוקה), ב"בלאגן ועד אילת".
על אף שאין בין שתי הדמויות קשר ישיר, פוקה חולקת את שמה עם הדמות הראשית מסדרת האנימציה בעלת אותו שם (ששודרה אף היא בערוץ ג'טיקס) וכמו כן היא בעלת קוקיות הדומות לשלה.
דודו ארז (דודו ארז) (עונה שישית): המותח שבצוות.
דודו מנחה בג'טיקס את תוכנית המתיחות "קומי קומי" יחד עם נמרוד אלדאה ולירית בלבן.
מופיע ב"בלאגן" עם מכשירים שונים שבאמצעותם מתח אנשים כגון מיקרופון ענק, מכשיר קשר ענק ויד תותבת ארוכה.
מתחרה על הירושה של סבתא לאה עם פורמן בתוכנית "בלאגן ועד אילת", שם ניכרת המתיחות בינו לבין אביו (המתחרה בהתאמה עם שולמן, אחיו של פורמן).
רוני "B" ברנדשטטר (רוני ברנדשטטר) (עונה שישית): האמנית שבחבורה.
הצטרפה לתוכנית ולצוות המנחים בעונה השישית.
הנחתה את תחרות הריקודים "קופצים רוקדים".
גור ואוח (אודי ואביעד) (עונה חמישית ושישית): שני החברים הטובים שגרים בקרבונקל וכמו כן גיבורי הסדרה הנקראת על שמם.
הם חסרי מזל וגורמים לכישלון מוחלט בכל דבר.
הצטרפו לצוות בלאגן בעונה החמישית.
בפינה שלהם הם מלחינים ושרים שירים שילדים כתבו להם.
אוח מנסה כל הזמן לסחוט את גור וגור מנסה לכבוש את ליבה של נועה, אך היא לא שמה לב אליו מכיוון שהיא מאוהבת בפורמן.
השניים התחרו יחדיו על הירושה של סבתא לאה ב"בלאגן ועד אילת" וזכו בה.
נועה מנור (נועה מנור): נועה מופיעה בכל העונות של בלאגן ומנחה פינות שונות ומשונות.
בשלוש העונות הראשונות הופיעו בפינתה מיני-טלנובלות פארודיות ("סודות מתוקים" ו"אהבות וסוסים") בהם משחקים ילדים בלבד.
בעונה הרביעית הנחתה פינת קריוקי בה ילדים היו צריכים לשיר כשהם מבצעים פעולות שונות ומאתגרות.
בעונה החמישית שיחקה גם את שתי אחיותיה ואת אביהן מנחם בפינה "מה הקשר?".
האחיות נשלחו על ידי אביהן להציל את העולם כי ידע שרק הן יוכלו לפענח את הקשרים בין מעשיהן בתוכניות השונות.
מנור היא השחקנית היחידה בתוכנית שלא השתתפה (בתור עצמה או בתור הדמויות שגילמה) ב"בלאגן ועד אילת".
נועם מנור (נועה מנור): אחותן של נועה ונוגה והחכמה מביניהן.
נוגה מנור (נועה מנור): אחותן של נועה ונועם והטיפשה מביניהן.
הופיעה בתפקיד אורח בעונה השלישית.
נוח "מנחם" מנור (נועה מנור): אבא של נועה, נועם ונוגה והאחראי על המשימות המסוכנות בג'טיקס.
שלח את בנותיו להציל את העולם כי ידע שרק הן יוכלו לפענח את הקשרים.
בדרך כלל הופיע כקריין בשם מנחם.
סמואל (אביעד בנטוב) (עונה חמישית ושישית): הכתב המשוטט של "בלאגן", שהצטרף לצוות בעונה החמישית.
נוהג להתעטש על האנשים שהוא פוגש ולהרוס כל מה שהוא עושה.
סמואל מופיע בפינה "תיק-תק" ומתחרה על הירושה של סבתא לאה עם דורימון ב"בלאגן ועד אילת", אך הוא אינו מחבב את בן זוגו לתחרות משום שהוא בובה ואינו מדבר (אף על פי שגם הוא עצמו בובה).
טירן (טירן כהן) (עונה ראשונה) - מנחה פינת "אקשן שוס", שהוחלף לאחר עזיבתו מהערוץ על ידי פורמן.
בנחמין רוחאס (עונה שישית) - מנחה אורח שמדבר בספרדית.
ליאל בר גלאם (עופרי פרישקולניק) (עונה שישית) - בלוגרית.
מנחה את "הבלוג של ליאל" ואת "חדשות HSM" בתוכנית "ג'טיקס קלאב".
מיטל (מיטל סלקמון) (עונה חמישית ושישית): החליפה את אפרת בעונה 'בלאקיץ' והנחתה במקומה את פינת "תיק-תק".
מיטל מופיעה בעונה החמישית בפינת "חדשות טרללל" לצידו של דודו ארז, והופיעה בעבר בתוכנית "חושפי השיניים" יחד עם עדי אשכנזי.
אש"א (אמא של אוח) (אביעד בנטוב) (עונה חמישית ושישית): אמא של אוח, המעדיפה לקרוא לעצמה בראשי התיבות אש"א.
הנחתה עם אפרת את פינת הבישולים ב"סדר בבלאגן" והשתתפה בעונה השנייה והשלישית של "גור ואוח" ובספיישל "מי גנב את הגפילטע פיש?".
כמו כן, מתחרה על הירושה של סבתה לאה יחד עם חורחה ב"בלאגן ועד אילת".
תוקה (אפרת אנזל) (עונה חמישית ושישית): אחותה של אפרת וההפך הגמור ממנה - בלונדינית טיפשה שכל מה שמעניין אותה זה בגדים ואופנה.
הופיעה בתפקיד אורח ב"בלאגן" ובתפקיד ראשי בספיישל "סוכה קטנה ומטריפה".
מתחרה עם אווה פון שמידט על הירושה של סבתה לאה בתוכנית "בלאגן ועד אילת", וטיפשותה היא שמובילה להיותן המודחות הראשונות מהתחרות.
הרב אלישיי (דודו ארז) (עונה חמישית ושישית): אביו של דודו ורב גדול בתורה.
הוא מדבר בנימה מתפללת ונוהג להוסיף למילותיו את הצרוף "יֶי".
הופיע בכמה פרקים ב"בלאגן" ובתפקיד אורח קטן בספיישל "בלאקיץ".
מתמודד על הירושה של סבתא לאה עם שולמן בתוכנית "בלאגן ועד אילת", שם ניכרת המתיחות בינו לבין בנו דודו (שמתחרה בהתאמה עם פורמן, אחיו של שולמן).
חורחה (אודי גוטשלק) (עונה חמישית ושישית): זמר קריוקי עני וחביב ממוצא ארגנטינאי שמנגן על גיטרה ומעריץ את דייגו מראדונה.
נוהג להגות את האות מם בתור האות נון.
מתחרה על הירושה של סבתא לאה (שמסתבר שהיה שכן שלה) עם אש"א ב"בלאגן ועד אילת".
אווה פון שמידט (אילן פלד) (עונה חמישית ושישית): סוהרת ייקית בדימוס, אלימה וכוחנית.
היא קרובת משפחה של לימונה והייתה אלופת גרמניה המזרחית בקפיצת כדור ברזל במשך 12 שנים.
מתחרה על הירושה של סבתא לאה עם תוקה ב"בלאגן ועד אילת", אך למרות חוזקותיה של אווה, אופייה הטיפשי של תוקה הוביל לכך שהן היו הזוג הראשון שהודח מהתחרות.
בעבר שיחקה תפקיד אורח ב"גור ואוח".
שולמן (אסף פורמן) (עונה חמישית ושישית): אחיו הגדול והחנון של פורמן.
הפרופסור הכי צעיר בארץ, שמתמחה בבוטניקה.
את הדוקטורט שלו הוא עשה בגיל 12 על פרפרים ומצוקות רגשיות של בעלי כנף.
מתחרה על הירושה של סבתא לאה עם הרב אלישיי ב"בלאגן ועד אילת".
מי גנב את הגפילטע פיש?: ספיישל לראש השנה בו דודו ארז הוא שוטר החוקר מי מבין משתתפי "בלאגן" גנב את הגפילטע פיש שהכינו גור ואוח.
לספיישל ישנם שלושה חלקים, שבאחרון מביניהם מתגלה שדודו הוא בעצם הגנב.
בלאגן באזור הדמדומים : ספיישל לראש השנה בעונה הראשונה, בה הדמויות נתקעות באולפן בזמן ראש השנה ומנסות לצאת ממנו.
סוכה קטנה ומטריפה: ספיישל לסוכות בו ילד שמשפחתו מנהלת חנות פרחים מגלה שהאתרוג שלו יכול לדבר.
האתרוג משכנע אותו לגנוב טחינה גולמית מהסופר אך אמו מנסה למכור את האתרוג כדי להרוויח הרבה כסף.
הספיישל הוא פארודיה על הסרט המוזיקלי המפורסם "חנות קטנה ומטריפה".
סדר בבלאגן: ספיישל לפסח בו מופיעות פינות שונות (דודו מספר לפורמן סיפורים לפני השינה, אפרת ואש"א מבשלות, לימונה מארחת ילדים ועוד).
הספיישל שודר לאורך כל חופשת הפסח.
הכיתה הכי בעולם: טורניר בהנחיית דודו ופורמן, בו מתחרות כיתות מרחבי הארץ על טיסה לחו"ל יחד עם השניים.
בלאגן ועד אילת: פארודיה על תוכניות המציאות "המירוץ למיליון" ו"סוף הדרך".
פסטול, החמור של סבתא לאה, אכל לפני 20 שנה את השלט של הטלוויזיה, ומאז כל מה שהיא יכולה לראות הוא ערוץ ג'טיקס.
לקראת סוף 186 שנותיה, החליטה סבתא לאה לחלק את הירושה שלה בין שחקני ערוץ ג'טיקס וחורחה, השכן שלה, במסגרת תחרות בשם "בלאגן ועד אילת".
כל משתתפי התוכנית חולקו לזוגות, שצריכים לעבור מסלול בכל רחבי הארץ.
בכל מקום תחכה למתחרים משימה מאתגרת, כאשר הזוג שיגיע ראשון לקו הסיום באותה תוכנית יזכה לבצע משימה קלה יותר בתוכנית הבאה אחריה כפרס, והזוג שיגיע אחרון יודח מהמירוץ.
הזוג המנצח הגמר הוא שיזכה בירושה של סבתא לאה.
הזוגות שהשתתפו בתוכנית הם: גור ואוח, אש"א וחורחה, דודו ופורמן, שולמן והרב אלישיי, לימונה ופוקה (ופניסטים כבן זוג שלישי שלימונה צירפה באופן לא חוקי), תוקה ואווה פון שמידט וסמואל ודורימון (הדמות הראשית בסדרת הרכש המצוירת באותו שם, ששודרה בערוץ ג'טיקס באותה תקופה).
את התוכנית כתבו גיא עמיר וחנן סביון, שמגלמים בה שלל דמויות המפקחות על ביצוע המשימה או מפריעות לביצועה: רפי הדייג, נחום בטיטו, ציקי המציל, עידו ברק, גבי, ג'נגו, בני הרס"ר, שאזו איש כסית ורמי סורינוב השוער.
בנוסף משתתפת בתוכנית השחקנית עופרי פרישקולניק ומגלמת בה בין השאר את חברתה של פוקה, דיקלה - האקסית של דודו, כתבת במעריב לנוער, שירלי, וזולטה נימיץ - מדענית ממכון ויצמן הידועה גם בתור הסוכנת פודגרה.
בלאדס היא כנופיה אפרו-אמריקאית שנוסדה בלוס אנג'לס, קליפורניה.
הכנופיה ידועה בזכות יריבותה עם הקריפס.
היא מזוהה על ידי הצבע האדום שלובשים חבריה ועל ידי סמלי כנופיה מסוימים, כולל סימן יד ייחודיי.
הבלאדס מורכבים מתתי קבוצות שונות המכונות "סטים" (Sets), שביניהן קיימים הבדלים משמעותיים, כגון צבעים, ביגוד, פעולות ורעיונות פוליטיים העשויים להיות בסכסוך גלוי זה עם זה.
מאז הקמת הכנופיה היא הסתעפה ברחבי ארצות הברית.
כנופיית הדמים הוקמה בתחילה כדי להתחרות נגד השפעתם של הקריפס בלוס אנג'לס.
היריבות נוצרה בשנות השישים כאשר ריימונד וושינגטון וקריפס אחרים תקפו את סילבסטר סקוט ובנסון אוונס, שני תלמידים בבית הספר התיכון Centennial בקומפטון, קליפורניה.
כתוצאה מכך הקים סקוט את חבורת הרחוב פירו, חבורת "הבלרדס" הראשונה.
לאחר מכן הקים אוונס את כנופיית מערב פירו.
בתחילה הוקמה הבלאדס כדי לספק לחברים הגנה מפני הקריפס.
רבות מכנופיות שאינן קריפ נהגו לכנות זו את זו "דם".
ב-21 במרץ 1972, זמן קצר לאחר קונצרט בהשתתפות וילסון פיקט וקרטיס מייפילד, 20 צעירים המשתייכים לקריפס תקפו ושדדו את רוברט באלו ג'וניור מחוץ לפלדיום בהוליווד.
באלו הוכה למוות לאחר שסירב לוותר על מעיל העור שלו.
הסיקור התקשורתי המרעיש על הפשע וההתקפות המתמשכות על ידי הקריפס הגבירו את ידועה לשמצה.
כמה כנופיות שאינן קריפס שנוצרו במהלך תקופה זו לא היו תואמות את הקריפס והיו מודאגות מהתקפות הקריפ המחריפות.
הפירוס, פסטונס השחורים, אתונה פארק בויז וכנופיות אחרות שלא התיישרו עם הקריפס התנגשו איתם לעיתים קרובות.
ב -5 ביוני 1972, שלושה חודשים לאחר רצח באלו, פרדריק "ליל קאנטרי" גארט נרצח על ידי קריפ בווסטסייד.
זה סימן את הרצח הראשון של קריפס נגד חבר כנופיה אחר והניע כנופיות שאינן קריפ להתיישר זו עם זו.
הברימס פגע ב -4 באוגוסט 1972 ברצח תומאס אליס, קריפ ווסטסייד מקורי.
בסוף שנת 1972 קיימו הפירוסים פגישה בשכונתם כדי לדון בלחץ הקריפ וההפחדה הגוברים.
כמה כנופיות שחשו קורבנות על ידי הקריפס הצטרפו לפירוס כדי ליצור פדרציה חדשה של שכונות שאינן קריפס.
הפירוסים נחשבים לפיכך כמייסדי הבלאדס.
כדי לטעון לכוחם, הדמים הפכו לאלימים יותר ויותר.
במהלך שנות השמונים החל בלאדס להפיץ קוקאין וקראק בלוס אנג'לס.
החברות בדם עלתה במהרה בצורה דרמטית וכך גם מספר המדינות בהן הם נכחו.
עליות אלה הונעו בעיקר מרווחים מהפצת קוקאין וקראק.
הרווחים העצומים אפשרו לחברים להתגורר בערים ומדינות אחרות.
"בלאדס" הוא מונח אוניברסלי המשמש לווסטים של חוף המערבי ולאומת הדם המאוחדת (UBN, המכונה גם הבלאדס של החוף המזרחי).
שתי קבוצות אלו מובחנות באופן מסורתי, אך שתיהן מכנות את עצמן "בלאד".
הרווחים של חלוקת הסדקים אפשרו לבלאדס להתפשט במדינות אחרות.
UBN החל בשנת 1993 במרכז המעצרים ג'ורג 'מוטשן (GMDC) באי רייקרס (Rikers Island) כדי ליצור הגנה מפני המלכים הלטיניים ו- Ñetas שהיו מכוונים לחברי כנופיה אפרו-אמריקאית.
UBN היא קונפדרציה רופפת של כנופיות רחוב אפרו-אמריקאיות בעיקר.
לאחר ששוחררו מהכלא, מנהיגי ה־UBN חזרו לשכונותיהם בניו יורק, שם שמרו על שם הבלאדס והחלו לגייס חברים.
היא עושה את הכנסותיה באמצעות פעילויות פליליות שונות, כולל חלוקת קראק קוקאין והברחת סמים לכלא.
הבלאדס הם אגודה מובנית באופן רופף של כנופיות רחוב קטנות יותר, המכונות "מערכות", שיש להן תרבות כנופיות משותפת.
לכל מערכה יש מנהיג משלו ובדרך כלל פועל ללא תלות באחרים.
רוב חברי הבלאדס הם גברים אפרו-אמריקאים, אם כי בחלק מהמערכות גייסו חברות כמו גם חברים מגזעים אחרים וממוצא אתני.
החברים נעים בין גיל העשרה המוקדם לאמצע שנות העשרים, אך חלקם ממלאים תפקידים מנהיגותיים בסוף שנות העשרים לחייהם ולעיתים שלושים.
אין מנהיג לאומי ידוע של הבלאדס, אך מערכי הבלאדס בודדים הם בעלי מבנה מנהיגות היררכי עם רמות חברות שניתן לזהות.
רמות חברות אלה מעידות על מעמד בתוך כנופיה.
מנהיג, בדרך כלל חבר מבוגר עם רקע פלילי נרחב יותר, מנהל כל מערכה.
מנהיג קבוע לא נבחר אלא מצהיר על עצמו על ידי פיתוח וניהול מפעלים פליליים של הכנופיה באמצעות המוניטין שלו באלימות וחסר רחמים ובכריזמה שלו.
רוב חברי הקבוצה נקראים "חיילים", שהם בדרך כלל בני 16 עד 22. לחיילים יש תחושת מחויבות חזקה למערך שלהם ומסוכנים ביותר בגלל נכונותם להשתמש באלימות הן כדי להשיג את הכבוד של חברי הכנופיה והן כדי להגיב.
לכל אדם ש"לא מכבד "את המערכה.
"מקורבים" אינם חברים מלאים, אלא מזדהים עם הכנופיה ומשתתפים בפעילויות פליליות שונות.
אם נשים שייכות לחבורה, הן בדרך כלל מקורבות ונוטים לשמש את עמיתיהם הגברים לשאת נשק, להחזיק סמים או לזנות את עצמם כדי להרוויח כסף עבור המערכה שלהם.
גיוס מושפע לעיתים קרובות מסביבת המתגייס.
בלאד מתגייס בכבדות בקרב בני נוער בגיל בית הספר בקהילות אפרו-אמריקאיות עניות.
חברות בכנופיה מעניקה לבני הנוער תחושת שייכות והגנה.
הוא מציע גם סיפוק מיידי לבני נוער מקופחים כלכלית הרוצים במצבים של חיי כנופיה, כגון תכשיטי זהב, מזומנים, ביגוד ספורט יקר.
לקבוצות הבלאדס מבנה דרגות רופף בהתבסס על משך הזמן שאדם מעורב במערכה מסוימת.
הדרגות אינן מסמלות מנהיגות או שליטה על המערכה; הם רק מסמנים כבוד לאלה שהיו יותר בערכה ושרדו הכי הרבה זמן.
לבעלי דרגה גבוהה יותר אין מעמד של סמכות על בעלי דרגה נמוכה יותר.
חברי בלאדס מכנים את עצמם בדרך כלל CKs (עבור Crip-Killer), MOBs (חבר בבלאדס), דובס או בלטרים (כלומר סוחרי סמים).
הכנופיה מונה כ-15,000–20,000 פעילים ב-123 ערים וב-33 מדינות ארצות הברית, בעיקר בחוף המערבי.
במידה פחותה, אזור האגמים הגדולים ודרום מזרח.
כנופיות כוללות בלאדס תועדו בצבא ארצות הברית, בבסיסים בארצות הברית ובחו"ל מערכות הבלאדס פועלות גם בערים הקנדיות מונטריאול וטורונטו.
חברי בלאדס מזהים את עצמם באמצעות אינדיקטורים שונים, כגון צבעים, ביגוד, סמלים, קעקועים, תכשיטים, גרפיטי, שפה וסימני יד.
צבע החבורה של הבלאדס הוא אדום.
הם אוהבים ללבוש בגדי ספורט, כולל ז'קטים שמראים את צבע החבורה שלהם.
הסמלים הנפוצים ביותר בבלאדס כוללים את המספר "5", הכוכב המחומש והכתר המחומש.
סמלים אלה נועדו להראות את זיקתם של הבלאדס לעם קואליציה גדולה של שלוחות שנוצרו כדי להגן על חברי הברית בכלא הפדרלי והממלכתי.
ניתן לראות סמלים אלה בקעקועים, בתכשיטים ובבגדיהם של חברי כנופיות, כמו גם בכתובות הגרפיטי בהן הבלאדס מסמנים את שטחם.
כתובות גרפיטי כאלה יכולות לכלול שמות כנופיות, כינויים, הצהרת נאמנות, איומים על כנופיות יריבות, או תיאורים של מעשים פליליים בהם הייתה הכנופיה מעורבת.
גרפיטי בבלאדס יכולים לכלול סמלי כנופיה יריבים (במיוחד אלו של הקריפס) שנמשכו הפוך.
הכוונה היא כעלבון לקבוצה היריבה ולסמליה.
לחברי הדם יש סלנג מובהק.
הם מברכים זה את זה באמצעות המילה "דם" ולעיתים קרובות נמנעים משימוש במילים באות "C".
הדמים משתמשים בסימני יד כדי לתקשר זה עם זה.
סימני יד עשויים להיות תנועה יחידה, כמו האות האמריקאית בשפת הסימנים "B", או סדרת תנועות המשתמשות ביד אחת או בשתי הידיים לביטויים מורכבים יותר.
יוזמי האומה המאוחדת (UBN) או יוזמי החוף המזרחי, מקבלים לעיתים קרובות סימן כפה לכלב, המיוצג על ידי שלוש נקודות שנשרפות לעיתים קרובות עם סיגריה, על כתף ימין.
סמלים אחרים של UBN כוללים בולדוג ושור.
מספר זמרי ראפ היו חברים בעברם בכנופיה בהם
דה גיים - סידר בלוק פיירו בלאדס (ממוקם בצפון מערב קומפטון)
DJ Quik - טרי טופ פיירו בלאדס (ממוקם בצפון קומפטון)
מאק 10 - קווין סטריט אינגלווד בלאדס (ממוקם באינגלווד)
שוג נייט- מוב פיירו בלאדס [MOB PIRU]
בשנת 2004 יצא משחק המחשב Grand Theft Auto: San Andreas, המתאר את כנופיית הבלאדס ככנופיית ה-Front Yard Ballas עם בנדנות סגולות, ואת כנופיית הקריפס ככנופיית ה-Grove Street Families עם בנדנות ירוקות.
בלאגובשצ'נסק היא עיר ברוסיה במזרח הרחוק הרוסי.
נמצאת על גדתו הצפונית של הנהר אמור בשפך הנהר זיה.
העיר משמשת כמרכז מחוז אמור ומהווה למרכז סחר חשוב על גבול רוסיה-סין, גבול העובר על נהר אמור.
העיר נבנתה על פי עיקרון "רבעים רומא".
כל הרחובות בו מצטלבים בזוויות ישרות ולרבעים צורה ריבועית או מלבנית.
היישוב הראשון הוקם בשנת 1856 כמאחז צבאי ונקרא בשם "אוסט זויסקי ווייני פוסט" (Усть-Зейский военный пост; המאחז הצבאי של שפך זיה).
שנתיים לאחר מכן, שונה השם לשמו הנוכחי, על שם התאריך 9 במאי - יום ייסוד העיר, שהוא גם יום "הבשורה הטובה" של מרים אם ישו.
ברוסית מבטאים את המילים "בשורה טובה" - "בלאגיה וסט" ולכן, שם העיר שונה לבלאגובשצ'נסק - עיר הבשורה הטובה.
ב-1858 ו-1860, נחתמו בהתאמה חוזה אייגון והסכם בייג'ינג בין רוסיה לסין שסיפחו את האזור סופית לתחומי רוסיה.
כמו כן, באותה שנה הוקם חבל אמור והעיר הפכה לבירתו.
ב-1900 הגיע לעיר צבא סין במסגרת מרד הבוקסרים וניסה לכבוש אותה, אך תוך זמן קצר, הצליחו הרוסים להדפו ולגרש את כל הסינים מהעיר.
במהלך הגירוש טבעו כ-3,000 איש מבין הסינים בנהר אמור, או נהרגו על ידי הצבא הרוסי.
ב-1932 הוקם מחוז אמור בגבולותיו הנוכחיים והעיר המשיכה לשמש כבירתו.
בשנות ה-60 נשמעו בעיר תשדירי תעמולה של מאו דזה-דונג מצדו הסיני של הגבול.
בשנות ה-90 נחתם הסכם לאזור סחר חפשי בין רוסיה לסין הכולל את בלאגובשצ'נסק ואת העיר הסינית הסמוכה מגדתו השנייה של הנהר, חייחה (黑河).
אוכלוסיית העיר בנויה מרוב של רוסים אתנים אך מעורבבת גם עם סינים.
בעיר ישנה גם קהילה מונגולית קטנה.
בעיר נמצאים מספר מוסדות להשכלה גבוהה, בהם אוניברסיטת אמור הממלכתית.
את העיר משרת נמל התעופה בלאגובשצ'נסק איגנאטייבו הנמצא במרחק של כ-20 קילומטרים צפונית לעיר ומציע בעיקר טיסות ליעדים בתוך רוסיה.
ב-2019 נפתח גשר בלאגובשצ'נסק - הייהה, שמחבר את רוסיה לסין.
רכבל בלאגובשצ'נסק - הייהה , שיהיה הראשון בעולם בין שתי מדינות אמור להיפתח ב-2023.
בלאדי מרי הוא קוקטייל המוכר רשמית על ידי איגוד הברמנים הבינלאומי המורכב מוודקה ומיץ עגבניות בתוספת תבלינים וחומרי טעם המשתנים בגרסאות שונות של המשקה, כגון: רוטב ווסטרשייר, טבסקו, מרק בקר צח או תרכיז מרק בקר, חזרת, מלח, פלפל שחור, פלפל קאיין, מיץ לימון או מלח סלרי.
את הקוקטייל נהוג להגיש עם פרוסת לימון או בוחשן (פלסטי רגיל או ממקלון גזר/גבעול סלרי)
קיימים חילוקי דעות באשר למקורו של הקוקטייל 'בלאדי מרי'.
על פי גרסה אחת הוא נוצר על ידי ג'ורג' ג'סל, סמוך לשנת 1939. טור רכילות בעיתון "ניו יורק הראלד טריביון", מתאריך 2 בדצמבר 1939, הוא כנראה האזכור הראשון בכתובים של המשקה, לצד המתכון המקורי.
פרננד פטיוט אימת את העובדה שג'ורג' ג'סל היה הראשון שיצר את המשקה.
פטיוט הוסיף תבלינים למשקה הבסיסי שהיה מורכב ממיץ עגבניות ווודקה.
בריאיון לניו יורקר שהתפרסם ביולי 1964, פטיוט סיפר: "אני הוא זה שיצר את הבלאדי מרי שמכירים היום.
ג'סל טוען שהוא יצר את המשקה, אבל זה היה לא יותר מאשר וודקה ומיץ עגבניות כאשר אני התחלתי לטפל בו.
שמתי על תחתית השייקר ארבעה ניעורים טובים של מלח, שניים של פלפל שחור, שניים של פלפל קאיין ושכבה של רוטב ווסטשייר.
אחר כך הוספתי קצת מיץ לימון וקרח כתוש, שתי אונקיות וודקה ושתי אונקיות של מיץ עגבניות סמיך.
אנו מגישים בין מאה למאה וחמישים משקאות בלאדי מרי בחדר קינג קול ובשאר חדרי האירוח והמסעדות."
השם "בלאדי מרי" קשור למספר דמויות היסטוריות (במיוחד מרי הראשונה, מלכת אנגליה) ודמויות ספרותיות, במיוחד מן הפולקלור.
האמונה העממית היא שהשחקנית האמריקנית מרי פיקפורד שימשה השראה לשם המשקה.
עת נוצר הבלאדי מרי, היה כבר קוקטייל אחר קרוי על שם מרי פיקפורד אשר מורכב מרום, סירופ רימונים, וליקר מרשינו (Maraschino).
בשנת 1934 כונה הקוקטייל בשם "אוקונוס אדום" במלון סנט רג'יס, שם הועסק באותה תקופה המוזג פרננד פטיוט.
במלון זה החלו לראשונה להוסיף רוטב טבסקו למשקה ובאופן הדרגתי החל השם "בלאדי מרי" להיות שגור יותר, כנראה עקב דמיונו של המשקה לצבעו של הדם.
בשנות ה-60 החלו להגיש את המשקה עם גבעול סלרי, לאחר בקשה מיוחדת של אורח, במלון אמבסדור מזרח בשיקגו.
נוהג זה נפוץ עד מהירה אף למקומות אחרים.
קוקטייל בלאדי מרי, כמו גם גרסתו נטולת האלכוהול "וירג'ין מרי" (מילולית: הבתולה מריה), הם משקאות המוגשים בדרך כלל בשעות אחר הצהריים.
אף שערבוב של וודקה עם מיץ עגבניות אינו דורש מיומנות מיוחדת, ברבות השנים התפתחו גרסאות מורכבות יותר של המשקה אשר הפכו לסימן היכר של המוזגים המכינים אותם.
קישוט נפוץ למשקה, כאשר הוא מוגש בכוס גבוהה עם קרח, הוא גבעול סלרי.
בלאדי מרי בגרסת בית הספר למוזגות בניו יורק:
שפוך אונקיה - אונקיה וחצי וודקה לכוס גבוהה מלאה בקרח
הוסף קורט פלפל שחור גרוס
2-4 מזיגות של רוטב ווסטשייר
1/8 כפית של חזרת טחונה נקיה
קורט מיץ לימון או ליים
ניתן לנער המשקה בשייקר או לערבב באיטיות בכוס.
ניתן לקשט את המשקה במגוון רחב של דרכים, ביניהן: גבעול סלרי, או שיפוד עליו נעוצים זיתים מגולענים, מלפפון חמוץ, גזר, פטריות מאכל, או ירקות אחרים.
ניתן אף לקשט בפיסת נקניק או שרימפ, או גבינה צהובה על שיפוד.
ניתן לרכוש תערובת מיץ עגבניות מתובלת וארוזה (ללא וודקה) להכנת בלאדי מרי.
על בסיס מיץ העגבניות המתובל, יחד עם קרח, קיימות עשרות גרסאות שונות לקוקטייל בלאדי מרי, על בסיס משקאות אלכוהוליים שונים: שרי, אבסינת, סאקה, טקילה, ויסקי, רום, גינס, ג'ין, ועוד.
גרסת הטקילה לבלאדי מרי נקראת בלאדי מריה וגרסת הג'ין - רד סנאפר.
בלאדאד היה מלך בריטניה על פי ספרו של ג'פרי ממונמות': "ההיסטוריה של מלכי בריטניה".
אין כל תיעוד היסטורי למלכותו, והוא נחשב לאחד המלכים האגדיים של בריטניה.
ג'פרי מציין כי בלאדאד היה בנו של המלך ראד האד האדיבראס, והיה המלך העשירי מבין מלכי בריטניה מאז עלייתו לשלטון של ברוטוס מטרויה - ראשון המלכים שכבש, על פי ג'פרי, את האי מידי הענקים.
כותבים מאוחרים יותר הוסיפו תיאורים נוספים אודות מלכותו, ובהם שבלאדאד נשלח על ידי אביו לאתונה לרכוש השכלה, ולאחר מות אביו שב לבריטניה ועימו ארבעה פילוסופים וכי ייסד אוניברסיטה בסטמפורד שבלינקולנשייר, אשר פעלה עד שנסגרה על ידי אוגוסטינוס מקנטרברי בשל הכפירה שנלמדה בה.
תוך שימוש באירועים שמתאר ג'פרי, ניתן לתארך את מלכותו של בלאדאד, שנמשכה 20 שנה, לשנת 863 לפנה"ס או שנת 500 לפנה"ס.
ג'פרי מציין כי בלאדאד ייסד את באת' - תוך שהוא יוצר את המעיינות החמים שבה באמצעות קסם, וכי הקדיש את העיר לאלה מהמיתולוגיה היוונית אתנה (או מינרווה מהמיתולוגיה הרומית).
יצירת המרחצאות נועדה על מנת לרפא אותו מהצרעת בה נדבק בהיותו באתונה.
על פי הסיפור, בשל הצרעת שלו הוא נכלא אולם נימלט והתחבא בסמוך לבאת', שם התחפש ועבד כרועה חזירים.
בהיותו רועה הבחין שהחזירים המתכסים בבוץ החם אינם לוקים במחלות עור, וכאשר ניסה את הבוץ על עצמו הבריא מהצרעת בה לקה.
כשהבריא יכול היה לשוב ולמלוך, ובעקבות הבראתו הקים את העיר באת' על מנת שחולים אחרים יוכלו להבריא כמוהו.
על פי האגדה, בלאדאד התקשר עם רוחות מתים אשר לימדו אותו ליצור לעצמו כנפיים באמצעותם הוא ניסה לעוף למקדש אפולו בטרינוואנטום (לונדון) אולם הוא נפל מגובה רב או התנגש בקיר ונפטר.
לאחר מותו עלה לשלטון בנו, ליר.
"בלאדי ולנטיין" הוא סרט אימה קנדי משנת 1981, אשר בוים על ידי ג'ורג' מיהלקה ונכתב על ידי ג'ון ביירד.
ב-2009, יצא לסרט עיבוד אמריקאי מחודש בשם "בלאדי ולנטיין 3D" ובתלת מימד, בכיכובם של ג'נסן אקלס, ג'יימי קינג וקר סמית'.
הסרט נפתח בהצגתם של שני כורי פחם, העוטים מסכות פנים ויורדים לפיר של מכרה.
בשלב זה עדיין לא ברור אם הכורים הם זכרים או נקבות, אך לאחר שהם מגיעים לחדרון, מורידה אחת הדמויות את המסכה וחושפת שהיא אישה ושהכורה שלידה הוא גבר.
האישה מתחילה ללטף את פניו הממוסכות של הגבר באופן מיני.
בפתאומיות הגבר תופס אותה, מטיח אותה על מעדר ובאמצעותו משפד את החזה שלה.
בעיירה קטנה, חבורת צעירים נרגשים מתכננים את נשף יום האהבה.
האניגר, ראש העיר, מספר למנהלת המכבסה המקומית, מייבל אוסבורן, שזה נשף יום האהבה הראשון שנערך מזה עשרים שנה.
הוא מספר שהסיבה לכך היא שבנשף האחרון אירע פיצוץ במכרה המקומי אשר לכד בתוכו חמישה כורים בזמן שמנהלי העבודה סיימו את עבודתם מוקדם יותר בשל ההכנות לנשף.
שישה שבועות לאחר התאונה, השורד היחידי, הארי וורדן, הסובל מטראומה המלווה בטירוף, אי-שפיות ושיגעון, חולץ מהתאונה ונשלח למוסד לחולי נפש בעקבות מצבו המעורער.
לאחר שנה, הוא בורח מהמוסד ביום האהבה ורוצח את אנשי הצוות שהיו אחראים לפיצוץ שהיה במכרה.
כמו כן, הארי משאיר אזהרה לאנשי העיירה, לפיה אם יחגגו שוב את חג האהבה, הוא יחזור לנקום.
מכיוון שעברו עשרים שנה ומעטים האנשים שעדיין מאמינים לסיפור הזה, הוחלט לקיים שוב את הנשף ולשים את העבר מאחור.
ג'סי "טיג'יי" האניגר, בנו הצעיר של ראש העיר, חוזר אחרי זמן ארוך שהוא חי מחוץ לעיר ומגלה שהאקסית שלו, שרה, יוצאת עם חבר ילדותו אקסל.
הרגשות המעורבים של השניים כלפי שרה מעכירים את היחסים ביניהם והופכים אותם מחברים ליריבים.
ראש העיר ומפקד המשטרה, ג'ייק ניובי, מקבלים קופסת שוקולדים ומגלים בתוכה, לחרדתם, לב אנושי מדמם ולצידו פתק איום עם אזהרה שלא לחגוג את הנשף.
בניגוד לשאר אנשי העיירה, השניים מאמינים שוורדן חזר.
בלילה מבצע הארי את זממו הראשון.
הוא נכנס למכבסה ומוצא את מייבל, ואז הוא רוצח אותה ומכניס את גופתה לתוך מייבש.
בבוקר שלמחרת, מגיע ג'ייק למכבסה ומוצא את הגופה.
כדי למנוע פאניקה כבדה, ג'ייק לא מספר את האמת ומשחרר הודעה שבה נכתב שמייבל מתה מהתקף לב.
הוא מתקשר למוסד חולי הנפש בו היה מאושפז הארי ומגלה שאין לו כל זכר, דבר המעיד שבאמת הארי חזר לנקום.
עקב מותה של מייבל הנשף מבוטל.
טיג'יי, שרה, אקסל וחבריהם פאטי, הוליס, האוורד, מייק, הארייט, דייב, סילביה, ג'ון וגרטשן, מתאספים בבר המקומי שבו הם נוהגים לבלות ומתכננים לקיים מסיבה משלהם במקום הנשף שבוטל.
הייפי, הברמן במקום, מספר להם על הארי אך הם לא מאמינים לו.
על מנת לגרום לביטול המסיבה ולגרום להם לחזור בם מדבריהם, הייפי מתכנן להתחפש להארי ולהפחיד אותם.
עם זאת, כשהוא לבד בביתו, הארי האמיתי רוצח אותו על ידי כך שהוא מכה בראשו באמצעות מכוש.
בלילה הבא בזמן המסיבה, טיג'יי ואקסל ממשיכים לריב על שרה עד אשר היא מחליטה שהיא אינה מעוניינת באף אחד מהם.
בינתיים, דייב נמצא לבד במטבח ומותקף על ידי הארי, אשר מטביע את ראשו בסיר מים רותחים ולאחר מכן דוקר אותו בבטנו וכורת את ליבו, שמורתח בסיר.
גרטשן מגיע למטבח בשביל להכין נקניקיות ומגלה שהמים אדומים מדם הנוזל מתוך הלב של דייב.
למרות זאת, היא חושבת שמדובר במתיחה ושהלב והדם מלאכותיים.
ג'ון וסילביה עזבו את המסיבה והלכו למלתחות של המכרה, שם הם מתמזמזים ומקיימים מעין מין אוראלי.
ג'ון חוזר למסיבה כדי להביא בירה ומשאיר את סילביה לבדה.
אחרי כמה דקות, מגלה סילביה את גופתו של הייפי ואז מותקפת בהפתעה על ידי הארי, המשפד את ראשה על צינור האמבטיה.
ג'ון חוזר עם הבירה ומגלה את גופתה של סילביה ובשל כך רץ בהיסטריה למסיבה.
הוליס, יחד עם פאטי, שרה, האוורד, מייק והארייט, יורדים למכרה.
בינתיים, גרטשן מגלה את שאר חלקי גופתו של דייב בתוך המקפיא וג'ון חוזר אליהם ומספר על הרצח של סילביה.
טיג'יי מספר שהוא חושב שהארי אחראי לרציחות וכל החוגגים מאמינים לו ומתפזרים.
ג'ון וגרטשן נוסעים לספר זאת לג'ייק.
טיג'יי ואקסל יורדים למכרה להציל את חבריהם.
בינתיים, מייק והארייט הולכים לחדר המנועים לקיים סקס, אבל עוד לפני שהם מתפשטים, מגיע הארי והורג אותם עם מקדחה.
הוליס הולך לחפש את מייק והארייט, ומוצא גופותיהם המנוקבות ואז הארי מופיע ורוצח אותו בהפתעה עם אקדח מסמרים.
שרה, פאטי והאוורד מגלים את הגופה המנוקבת של הוליס והאוורד בורח בבהלה ומשאיר את הבנות לבד.
אקסל וטיג'יי מגיעים על מנת לחלץ את הבנות.
החבורה הולכים לכיוון המעלית, אבל מגלים שהיא מקולקלת ולכן מחליטים לטפס בסולם.
בחצי הדרך למעלה, גופתו של האוורד נופלת עליהם והם נבהלים.
במחשבה שהארי נמצא מעליהם ומנסה להגיע ולרצוח אותם, הם מחליטים לרדת, אך הם מגלים ושמים לב שהמכרה חצי מוצף ועוברים על גשר מאולתר.
אך כאשר אף אחד לא שם לב, אקסל נופל מהגשר וככל הנראה טובע.
שרה ופאטי מאבדות את טיג'יי ולאחר כמה רגעים, הארי מפתיע אותם והורג את פאטי עם מכת מכוש בבטן.
שרה, שנשארה לבדה, מצליחה לברוח מהארי ולפגוש מחדש את טיג'יי.
ג'ון וגרטשן מגיעים למשרד של ג'ייק ומספרים לו על הרציחות הנוספות.
ג'ייק, יחד עם כמה מהגברים של העיירה, יוצא להציל את טיג'יי ושרה.
שרה וטיג'יי הודפים את הארי בסדרה של עימותים.
בסופו של דבר הם מגיעים למנהרה צדדית קטנה, וכשנראה שידו של הארי על העליונה, שרה הודפת אותו ומצליחה להוריד ממנו את המסכה.
וכאן מתברר, לתדהמתם הרבה של השניים, שהרוצח הוא לא באמת הארי אלא אקסל המחופש שביים את המוות שלו מקודם כדי שיוכל להמשיך לרצוח.
בסצנת פלאשבק המתארת מה הוביל אותו לשרשרת הרציחות, מתברר שאקסל הוא הבן של אחד מאנשי הצוות אשר היה אחראי על הפיצוץ.
מכיוון שהוא היה עד לרצח של אביו על ידי הארי האמיתי, הוא איבד את שפיותו ומסיבת יום האהבה מימשה את הפוטנציאל שלו לאלימות, ולכן הוא התחפש להארי.
אקסל בטעות שובר קורת עץ אשר ממוטטת את המנהרה הצדדית, בדיוק בזמן שג'ייק ואנשי העיירה מגיעים לחלץ את טיג'יי ושרה.
ההתמוטטות של המנהרה ככל הנראה הרגה את אקסל.
שרה וטיג'יי מספרים הכל לג'ייק, אשר מספר שהארי וורדן למעשה מת לפני חמש שנים ושלא יכול להיות בכלל שאחת מהרציחות באמת בוצעה על ידו, אפילו אם בבירור אקסל היה איתם בזמן הרציחות והיה עד להן.
כשהם מתכננים ללכת, הם שומעים שאקסל עדיין בחיים והשניים חוזרים למנהרה.
עם זאת, רק ידו של אקסל גלויה לעין.
בצד השני של המנהרה, אקסל קוטע את ידו כדי להשתחרר והולך, כשהוא מתפתל מכאבים בזרועו הכרותה והמדממת, לכיוון המערה הנטושה, ומבטיח להתנקם בטיג'יי ושרה ביום האהבה הבא.
פול קלמן - ג'סי "טי.ג'יי" האניגר
ניל אפלק - אקסל פאלמר
פיטר קוופר - הארי וורדן
ב-16 בינואר 2009 יצא לקולנוע בארצות הברית החידוש לסרט בטכנולוגיית 3D, בכיכובם של ג'נסן אקלס, ג'יימי קינג וקר סמית'.
הסרט יצא לבתי הקולנוע בישראל ב-12 בפברואר 2009.
"בלאדי ולנטיין 3D" הוא סרט אימה אמריקאי משנת 2009 שבוים על ידי פטריק לוסייר ומככבים בו ג'נסן אקלס וג'יימי קינג.
הסרט הוא רימייק לסרט קנדי באותו שם משנת 1981. הסרט יצא לבתי הקולנוע בתלת-ממד.
לפני 11 שנה, אירע פיצוץ בקצה הצפוני של מנהרה מספר חמש, אשר כלא בתוכו שישה כורים.
שישה שבועות לאחר מכן, כוחות ההצלה הגיעו ומצאו חמישה כורים מתים.
כורה אחד בשם הארי וורדן שרד, אך נשאר בקומה.
טום האניגר, בנו של בעל המכרה, נמצא כאחראי ואשם לפיצוץ שאירע לאחר ששכח לנקז את גז המתאן.
כעבור שנה, ביום האהבה, הארי וורדן מתעורר מהקומה ורוצח את צוות בית החולים.
בינתיים, בצדו הצפוני של המכרה (היכן שהתרחשה התאונה), חבורה של צעירים הכוללים את טום, שרה, אקסל, איירין, ג'ייסון, מייקל וברנדה עורכים מסיבה.
כאשר שרה מחפשת אחר אקסל ואיירין בתוך המכרה, היא נרדפת על ידי וורדן, אשר רוצח את מייקל, ג'ייסון, ברנדה ועוד שלושה נערים נוספים.
שרה מצליחה להתחבא עם אקסל ואיירין מהרוצח, אך זה רואה אותם.
השלושה בורחים החוצה מהמכרה בעוד טום נכנס פנימה, ומוכה על ידי הרוצח בראשו.
אסל ואיירין נכנסים לרכב של אקסל כדי לברוח ומכריחים גם את שרה לבוא למרות שהיא רוצה להישאר כדי לחלץ את טום אשר נותר מאחור.
טום בורח חזרה לתוך המכרה.
כאשר הרוצח מנסה לרצוח את טום, המשטרה מגיעה ויורה בו, אך הוא מצליח לברוח.
10 שנה אחר כך, אביו של טום אשר לא דיברו מזה שנים, מת, וטום יורש ממנו את המכרה.
טום חוזר לעיירה לאחר לווייתו של אביו, כדי למכור את המכרה.
בהגיעו לעיירה, מגלה טום שאקסל הוא השריף החדש, וששרה היא אשתו.
כעבור זמן מה לאחר הגיעו של טום, מתחילה סדרת רציחות חדשה, אשר גובה את חייהם של אנשים רבים, ביניהם איירין.
לאחר התרחשויות אלו, אקסל שואל את אביו, השריף לשעבר, מה עלה בגורלו של הארי וורדן.
הוא אומר שאביו של טום והוא הרגו את הארי וורדן וקברו אותו.
אקסל, טום, שרה ואביו של אקסל, הולכים למקום קבורתו של וורדן ומגלים שגופתו נעלמה.
לאחר מכן, מנהל המכרה, ויליאם, הסגן שלו, בן ומאהבתו של אקסל, מייגן, נרצחים.
בערב, טום אוסף את שרה ומסיע אותה לבקתה של אקסל, היכן שהוא נהג להיפגש עם מייגן, ומשכנע אותה שאקסל הוא הרוצח.
במהלך הנסיעה, שרה מקבלת שיחה מאקסל שמגלה לה שטום היה מאושפז בבית חולים פסיכיאטרי במשך 7 שנים.
שרה מבקשת מטום לחזור חזרה לעיירה, אך זה לא מקשיב והיא גורמת לתאונה ועושה את דרכה לבקתה של אקסל, אך בדרך נרדפת על ידי הרוצח עד המכרה, שם היא פוגשת את אקסל וטום.
כאשר שרה מתקשה להחליט מי הוא הרוצח האמיתי, היא ואקסל מבחינים שטום הוזה, ומגלה את עצמו כרוצח האמיתי.
טום ואקסל מתחילים קטטה, שבסופה טום דוקר את אקסל בבטנו.
שרה יורה בטום, אך פוגעת במכל וגורמת לפיצוץ ולקריסת המכרה.
שרה ואקסל נחלצים מהמכרה ומדווחים בבטחה שטום מת.
עובד צוות הצלה נכנס למכרה כדי לחפש ניצולים, אך נהרג על ידי טום.
זה לוקח את בגדיו של העובד ועוזב את מקום האירוע.
ג'נסן אקלס - טום האניגר
ג'יימי קינג - שרה פאלמר
קר סמית' - אקסל פאלמר
קווין טיי - בן פולי
אדי גטהאגי - סגן מרטין
טום אטקינס - ג'ים בורק
בלאוואת (בסורית: ܒܝܬ ܠܒܬ בֵּית לבּת; בערבית: بلاوات) הוא אתר ארכאולוגי במחוז נינוה בעיראק.
באתר נמצאים שרידי העיר מהתקופה הנאו-אשורית אימגור-אנליל משמעות השם הוא "אנליל מסכים".
האתר שוכן 25 ק"מ דרומית-מזרחית לעיר מוסול ו-4 ק"מ דרומית לעיר המודרנית בחדידה (Bakhdida).
העיר נוסדה על ידי המלך האשורי אשורנצירפל השני במאה ה-9 לפנה"ס.
העיר אימגור-אנליל נוסדה על ידי המלך האשורי אשורנצירפל השני שמלך בין השנים 883–859 לפנה"ס.
העיר שוכנת במעלה נחל דרה (Derrah), 10 ק"מ מהחידקל מקום בו שכנה העיר העתיקה כלח.
העיר הוקמה בין העיר נינוה ובין האזור בו שכנה העיר ארפחה מדרום-מזרח, לאורך הדרך האשורית המלכותית.
הקמת העיר נעשתה לאחר שאשורנצירפל השני העביר את עיר הבירה שלו מהעיר אשור לכלח.
ואולי הקמת העיר היוותה שלב נוסף בתוכניותיו לארגון מחדש של האימפריה האשורית.
לעיר הייתה חשיבות אסטרטגית, והיא שכנה במרחק של יום הליכה מנינוה.
בנו שלמנאסר השלישי המשיך לבנות את העיר.
העיר התקיימה במשך כמאתיים שנים והיא נהרסה ונבזזה יחד עם ערים אשוריות נוספות בעת הכיבוש על ידי המדיים והבבלים שהפילו את האימפריה האשורית בין השנים 609-614 לפנה"ס.
האתר נחפר לראשונה בשנת 1878 על ידי הארכאולוג הורמוזד רסאם עבור המוזיאון הבריטי.
רסאם בחר לחפור באתר לאחר ששנה לפני כן הופיעו בשוק בלונדון ובפריז פיסות של רצועות ברונזה מעוטרות.
חפירה נוספת באתר התקיימה בשנת 1956 על ידי הארכאולוג הבריטי מקס מלוואן עבור בית הספר הבריטי לארכאולוגיה בעיראק (British Institute for the Study of Iraq).
בשנת 1989 האתר נסקר על ידי D.
חומות העיר הקיפו שטח של 640 דונם.
באתר נמצאו מקדשים מבני ארמון ועוד.
אחד הממצאים החשובים ביותר היו מספר שערים שנקראו "שערי בלאוואת".
באתר נמצאו שלושה זוגות שערים, שני זוגות על ידי רסאם, וזוג אחד על ידי מלוואן.
שערי בלאוואת הם מהממצאים שהביאו לפרסומו של האתר.
ראסם מצא זוג שערים מתקופתו של אשורנצירפל השני וזוג מתקופת בנו שלמנאסר השלישי.
מלוואן מצא זוג שערים נוסף מתקופת אשורנצירפאל השני.
השערים של אשורנצירפאל השני שנמצאו על ידי רסאם היו בגובה של 4 מטר והם שוכנים במוזיאון הבריטי.
ביחד עם השער נמצא תיבת עשויה מאבן גיר ובתוכה היו שני לוחות שיש עליהם היו כתובות של אשורצירפל השני.
הכתובות תיארו את בניית המקדש ואת השערים שהוקדשו לאל ממו.
זיהוי שמה של העיר מקורו בלוחות אלה.
זוג השערים השני מתקופתו של אשורנצירפל השני שנמצא על ידי מלוואן מקורם גם היה במקדש לאל ממו.
שערים אלה נמצאים במוזיאון בעיר מוסול למרות פיסות רבות של רצועות נבזזו במלחמת עיראק.
זוג השערים השלישי מתקופת שלמנאסר השלישי גובהו המוערך היה כ-6.8 מטר.
השערים היו עשויים מעץ ארז.
העץ נרקב לחלוטין, ומה ששרד היו רצועות הברונזה המעוטרות הנמצאות גם הן במוזיאון הבריטי.
רוחב רצועות הברונזה הוא 27 ס"מ.
ממצא השערים פורסם בשנת 1905. שני קטעים קטנים מרצועות הברונזה נמצאים במוזיאון וולטרס לאמנות (Walters Art Museum) בבולטימור בארצות הברית.
כל שלושת זוגות השערים כללו רצועות ארוכות עשויות ברונזה שהוצמדו לשערים עשויים מעץ באמצעות מסמרים.
הם בלטו מעל פני העץ.
רצועות הברונזה כללו כתובות ותארו סצנות ממסעות המלחמה, סצנות של מסעות ציד של אריות ושוורים וכללו גם תיאורי נוף כגון עצים והרים.
כל זוג שערים כלל 16 רצועות שמונה מכל צד של השער.
שערי שלמנאסר השלישי תארו סצנות ממסעות המלחמה שלו בין השנים 848-859 לפנה"ס.
ערים שהוא תקף, חיילים בעת קרב, שבויים המובלים על ידי סוהרים, מעשי עונש והרג של אויבים ותשלומים שניתנו כמנחה לשלמנאסר השלישי על ידי הערים שנוצחו.
בנוסף לתבליטים ולכיתובי ההסבר הקצרים שעליהם, על רצועות הברונזה שחיפו את החזיתות הצרות הפנימיות של שתי הדלתות, נחקקה כתובת מלאה המתארת את ימי מלכותו של שלמנאסר מראשיתם ועד שנתו העשירית (850 לפנה"ס).
דוגמה לסצנה המתוארת ברצועות הברונזה נמצאה בשערי שלמנאסר השלישי, המראה את המלך במלאת שנה אחת למלכותו מקבל מנחת הוקרה מהערים צור וצידון הפיניקים עם כובעים מחדדים חוצים את המפרץ מהאי ששם שכנה צור.
הגבר והאישה המתוארים על גבי האי הם כנראה המלך והמלכה הפיניקיים.
שלמנאסר השלישי מחזיק בידו חץ וקשת המסמלים את היותו הכובש.
איש חצר לידו מחזיק שמשיה.
בחודש נובמבר 2004 נסלל כביש על ידי הצבא האמריקאי שחיבר את האתר עם האתר הארכאולוגי של כלח ועם הכפר המודרני בחדידה.
הסלילה נעשתה במסגרת "פרויקט כבישי היישוב נינוה" והוא מומן על ידי ממשלת ארצות הברית.
עלות סלילת הכביש הייתה 1.12 מיליון דולר.
בלאגויה אג'יץ' (בסרבית באותיות לטיניות: Blagoje Adžić, בסרבית בכתב קירילי: Благоје Аџић; 2 בספטמבר 1932 – 1 במרץ 2012) היה מפקד הצבא העממי היוגוסלבי (JNA) ושר ההגנה ברפובליקה הפדרלית הסוציאליסטית של יוגוסלביה.
בתור ילד, הוא היה עד לרצח שני הוריו בידי האוסטאשה בתקופת מלחמת העולם השנייה.
הוא הצטרף לפרטיזנים של טיטו ב-1943. הוא סיים את בית הספר לקצינים ב-1953. הוא קיבל תואר בשפות זרות מבית הספר הצבאי של ה-JNA.
מאוחר יותר הוא נסע לברית המועצות שם המשיך בלימודיו.
במרבית הקריירה שלו שירת בצבא, שם החזיק בתפקידי קצונה שונים.
הוא הפך לבן טיפוחיו של שר ההגנה העתידי ולקו קדייביץ' במהלך שנות ה-70 וה-80. ב-1988, כשקדייביץ' מונה לשר ההגנה, הוא מונה למפקד הצבא.
בתקופת המשבר בתחילת שנות ה-90, הוא פיתח עמדה פרו-סרבית ועיצב מדיניות נוקשה נגד הרפובליקות העוזבות סלובניה וקרואטיה.
לאחר הכישלון בשתי המלחמות האלה, הוא אולץ לפרוש ובמקומו מונה ז'יבוטה פאניץ'.
בעקבות זאת הוא פרש מחיים ציבוריים.
לאחר מספר חקירות ומשפטים הוא לבסוף הואשם ברצח עם בבית המשפט באוסייק אך מעולם לא נעצר.
הוא נפטר במרץ 2012 בבלגרד.
בלאז'ובה (בפולנית: Błażowa; ביידיש: בלאזשאוו, בלאזעוו) היא עיירה במחוז ז'שוב שבפרובינציית פודקרפצקיה בפולין, בה התקיימה עד השואה קהילה יהודית.
התיעוד הראשון ליישוב הוא מן המאה ה-14, אז היה בבעלות פרטית.
במהלך המאה ה-17 נשרף היישוב בידי גייסות האימפריה השוודית, ולאחר מכן בידי הקוזקים הטרנסילבנים.
היישוב נחרב פעם נוספת במהלך המלחמה הצפונית הגדולה, ובסוף המאה ה-18 קיבל היישוב זכויות עיר.
יישוב יהודי בעיירה התקיים עוד במאה ה-18, ובתחילה הייתה כפופה הקהילה בעיירה לקהילת ז'שוב.
במקום פעלה חצר אדמו"רים, משושלת הרב צבי אלימלך שפירא, שהפכה לחסידות בלאז'וב.
בנובמבר 1918 ערכו איכרים מקומיים פרעות ביהודי העיירה, וכ-200 משפחות יהודיות נשדדו, ללא התערבות המשטרה.
בשנים שלאחר מכן הוטל חרם על האוכלוסייה היהודית בעיירה, פורסמה במקום תעמולה אנטישמית, ובמקרה אחד נרצחו בני זוג יהודים.
במקרה אחר, הופצה עלילת דם לפיה יהודי רצח נוצרייה כדי להכין מדמה מצות.
בין מלחמות העולם התקיימה בעיירה פעילות ציונית, לרבות של תנועות נוער ציוניות.
בתקופה זו נמנו בעיירה כ-930 יהודים, מתוך כ-5,100 תושבים.
לאחר כיבוש העיירה בידי הגרמנים בספטמבר 1939, נרצחו בעינויים 22 מיהודי המקום.
בימים שלאחר מכן הגיעו לעיירה פליטים יהודים רבים ממערב פולין, והקהילה במקום התגייסה לעזרתם.
בעיירה הוקם יודנרט, ופעל במקום סניף של היס"ס.
ביוני 1942 גורשו יהודי העיירה לגטו ז'שוב באקציה שבמהלכה נרצחו זקנים וחולים, שייתכן שאחד מהם היה האדמו"ר המקומי, הרב מאיר שפירא.
מגטו ז'שוב הועברו יהודי העיירה ביולי 1942 עם יתר יהודי הסביבה למחנה ההשמדה בלז'ץ.
להקת בלאגן הוקמה בשנת 1990, ברוח הרוק הצעיר והאלטרנטיבי של תחילת העשור, על ידי יובל מסנר, יוצא להקת "טאטו", ודן תורן, יוצא להקת "שונרא", אליהם חברה דנה ברגר שבאותה עת השתחררה מצה"ל לאחר שירותה בלהקת הנח"ל.
הלהקה פעלה בזמנה של להקת "כרמלה גרוס ואגנר", עמה שיתפה פעולה בכתיבה ובהעלאת מופעים משותפים.
ערן צור, חבר "כרמלה גרוס ואגנר", היה יוצא להקת "טאטו" ושותפו ליצירה של יובל מסנר.
יחד עם יאיר גת בבס, דרור מרגלית בקלידים וגל הדני בתופים (שהוחלף אחר כך ברע מוכיח) הקליטה הלהקה ב-1991 את אלבומה היחיד, גן עדן עירוני, שיצא לשוק במרץ 1992 בחברת התקליטים "פונוקול".
מסנר ושאר הלהקה עיבדו והפיקו מוזיקלית כאשר מיכה מיכאלי ייעץ בנושא העיבודים.
שני השירים שבלטו מתוך האלבום היו "גברים מקצוענים" ו"שקט", אותו כתבה יונה וולך והלחין יובל מסנר.
השיר יצא לתחנות הרדיו והושמע בהן רבות עוד לפני יציאת האלבום.
הלהקה התפרקה בשנת 1992, מיד לאחר צאת אלבומה היחיד.
בלאגניקס היא תוכנית מתיחות ישראלית לילדים ולנוער, שמשודרת החל מ-25 במרץ 2018 בערוץ TeenNick.
המנחים בתוכנית הם, אדל עגיב, טל דרוקר, ירין פרי, נגה קפלן, קאי פקר.
במסגרת התוכנית, המנחים מותחים מפורסמים על ידי השתלת שחקנים סמויים.
בתחילת הפרק, המנחים מתחרים אחד בשני על מנת לקבוע מי ימתח את המפורסם.
התחרות היא בדרך כלל בנושא שתיית מיצים מגעילים.
לאחר התחרות, המנחה נבחר למתוח את המפורסם.
לאחר המתיחה, המפורסם מתחייב לומר "אני...(שם המפורסם), וגם לי עשו בלאגניקס".
בלאגן בכוורת הוא סרט צרפתי-לוקסמבורגי בהנפשה ממוחשבת מסוגת הרפתקאות וקומדיה משנת 2017, המבוסס על סדרת ספרים שנכתבה על ידי אנטון קרינגס, ונמכרה במעל 20 מיליון עותקים ברחבי העולם.
הסרט הופץ לראשונה בבתי הקולנוע בצרפת ב-13 בדצמבר 2017. בישראל הסרט הוקרן לראשונה בדיבוב לעברית ב-29 בנובמבר 2018. אורך הסרט הוא כ-88 דקות ושפת המקור שלו היא צרפתית.
בפברואר 2017, הסרט היה מועמד לפרס לומייר בקטגוריית סרט ההנפשה הטוב ביותר, אך הפסיד לסרט "השועל הרשע וסיפורים נוספים".
בשנת 2019, נוצרה לסרט סדרת טלוויזיה בעלת אותו שם, הסדרה שודרה בישראל בערוץ JimJam.
הסרט מספר על אפולו, נווד מזמר המגיע בסיוריו אל הגן הקסום והכוורת ההומה, שם הוא פוגש בפועלים הנמרצים ובמלכתם היפה.
אפולו במהרה נחשף לקנוניה בממלכה אשר מסתיימת בחטיפה של המלכה.
החשד הגדול נופל עליו, ולכן אפולו יוצא להרפתקה בשביל להציל את הממלכה ולהחזיר את הסדר לכוורת.
במאית הדיבוב של הסרט בעברית הייתה טליה ברקאי ומפיקי הדיבוב היו מיה שחר, יעל אללוף ודן שצברג.
דאדי בום - עמי מנדלמן
בני - רני צויגנבום אלון
בנוסף דיבבו בדיבוב העברי איתי ברקאי, אייל לייבין, מורין מורמן ומיה שחר.
בלאגן בחווה הוא סרט קולנוע גרמני-אמריקאי בהנפשה ממוחשבת מסוגת קומדיה ומוזיקה לכל המשפחה, שהופק על ידי O Entertainment.
הסרט בוים, הופק ונכתב על ידי סטיב אודקרק.
המדבבים המקוריים של הסרט הם קווין ג'יימס, קורטני קוקס, סם אליוט, דני גלובר, ונדה סייקס, אנדי מקדואל ודייוויד קואצ'נר.
הסרט מספר על אוטיס, שור אשר לומד מהי אחראיות לאחר שהוא הופך למנהיג של קבוצת בעלי חיים בחווה.
רוב הייצור של הסרט בוצע בסן קלמנטה, עיר בקליפורניה.
הסרט הופץ על ידי חברת ההפצה סרטי פרמאונט והוקרן לראשונה בארצות הברית ב-4 באוגוסט 2006, ובאותה שנה בגרמניה ב-5 באוקטובר שם קיבל ביקורות שליליות.
בישראל הסרט הוקרן לראשונה בדיבוב לעברית ב-5 באוקטובר 2006. תקציב הסרט היה כ-51 מיליון דולר, והוא הרוויח ממכירות הכרטיסים כ-116.5 מיליון דולר.
אורך הסרט הוא כ-90 דקות, ושפת המקור שלו היא אנגלית (הסרט דובב לשפות נוספות, ביניהן עברית).
בהשראת הסרט הופקה סדרת טלוויזיה בשם "חברים בחווה", אשר שודרה לראשונה בערוץ ניקלודיאון האמריקאי ב-29 בספטמבר 2007. בישראל הסדרה שודרה לראשונה בערוץ ניקלודיאון הישראלי בדיבוב לעברית בשנת 2008. לסדרה נוצרו שתי עונות ו-52 פרקים באורך 22 דקות.
ידוע שכשבני האדם נעדרים משטח החווה, בעלי החיים בסודיות מוחלטת מהלכים על שניים, שרים, רוקדים, חוגגים ומשחקים.
דבר זה קורה גם בחווה שבה גר אוטיס, שור שאוהב להשתטות, למרות רוחו של אביו, בן המנהיג.
כשכוחו של בן מתדלדל מול האיום של זאבי הערבות הרעבים, אוטיס הופך למנהיג של קבוצת בעלי חיים בחווה, ולוקח על עצמו אחראיות מלאה לביטחון החווה.
במאי הדיבוב בעברית היה שרון כהן.
שם הדמותמדבב/ת באנגליתמדבב/ת בעבריתאוטיסקווין ג'יימסיחזקאל לזרובבןסם אליוטאריה צ'רנרדייזיקורטני קוקסאפרת בן צורפיפג'פרי גארסיהשמחה ברבירוחזירטינו אינסאנהאוהד שחרפרדיקאם קלארקגלעד קלטרפקרוב פאולסןעידו מוסרימאדימדלן לובויגל ענבימיילסדני גלובריורם יוספסברגבסיונדה סייקסאודליה מורה-מטלוןדוקדום איררהדביר בנדקרוטנתנאל סטרומןמיכה אוזין סליאןאיגמוריס לאמרץ'מולי שולמןאדיס.
סקוט בולוקאסף פריינטאגברת בידימריה באמפורדענת וקסמןנתן בידיסטיב אודקרקדב רייזריוג'יןאסף קורמןתאום פיצה 1רוב פאולסןיגאל מזרחיתאום פיצה 2סטיב אודקרקשרון כהןאבא של יוג'יןגופרדאגדייוויד קואצ'נרששי סעדשוטרג'ון דימאג'יואמנון וולףבאדחנהאנדי מקדואלאיכרפרד טטסיוראווארטלויד שר
הסרט הוקרן לראשונה בקולנוע בארצות הברית ב-4 באוגוסט 2006 על ידי חברת ההפצה סרטי פרמאונט.
בגרמניה ובישראל הסרט הוקרן לראשונה בקולנוע ב-5 באוקטובר 2006.
בארצות הברית ה-DVD של הסרט הופץ לראשונה ב-12 בדצמבר 2006, שם הסרט כלל פתיחה חלופית.
בישראל הופץ גם DVD של הסרט על ידי חברת "גלובוס יונייטד" הכולל תוספות מיוחדות, ביניהן הערות הצוות, וידאו קליפ, משחקים וסצנות שהוצאו בעריכה.
פסקול הסרט יצא לראשונה ב-22 באוגוסט 2006 על ידי Bulletproof Records.
הפסקול כולל 12 שירים, ואורכו כ-36 דקות ו-58 שניות.
הפסקול כולל שיר מקורי של להקת Starlight Mints, ואת השיר "You Gotta Move" של להקת אירוסמית'.
האחראי על המוזיקה בסרט המקורי היה ג'ון דבני.
בישראל, שרון כהן, במאי הדיבוב של הסרט בעברית, ניהל גם את המוזיקה של הסרט.
המשחק הוא משחק הרפתקאות שבו ניתן להסתובב בחווה ולשחק במשחקים, לעשות מתיחות על בני אדם, לרכוב על אופניים ועוד.
לסרט נוצרה סדרת המשך בשם "חברים בחווה" אשר שודרה לראשונה בערוץ ניקלודיאון האמריקאי ב-29 בספטמבר 2007. בישראל הסדרה שודרה לראשונה בערוץ ניקלודיאון הישראלי בדיבוב לעברית בשנת 2008. הסדרה, אשר זכתה להצלחה רבה ובשני פרסי אמי, הסתיימה לאחר שתי עונות ו-52 פרקים באורך 22 דקות.
גם בגרסה המקורית של הסדרה, וגם בגרסה הישראלית של הסדרה, המדבבים של רוב הדמויות השתנו.
בלאדשוט הוא דמות גיבור-על בדיונית, המופיעה בחוברות שפרסם המו"ל האמריקני Valiant Comics.
את הדמות יצרו קווין וונהוק, דון פרלין ובוב לייטון.
את דמותו בסרט הלייב אקשן "בלאדשוט" גילם וין דיזל.
בלאדשוט הוא חייל לשעבר עם כוחות התחדשות המתאפשרים באמצעות ננו-רובוטים המוזרקים לדמו, ומכאן השם Bloodshot (זריקת דם).
באמצעות אותם ננו-רובוטים הוא מתרפא מחדש במהירות.
לאחר שזכרונו נגנב מספר רב של פעמים, הוא עומד לגלות מי הוא באמת ולהוציא לפועל נקמה על מי שעשה לו את זה.
זרם הדם שלו מכיל מיליארד ננו-רובוטים, המאפשרים לו להירפא מפציעות במהירות, להתממשק לטכנולוגיה ולשנות את המסה שלו.
תוכניתו של Project Rising Spirit (PRS) ליצירת החייל האולטימטיבי משתרעת על פני עשרות שנים והגיעה למסה קריטית בעיצומה של מלחמת העולם השנייה.
אף על פי שהתוצרים הראשונים של התוכנית היו משופרים בצורה גסה וחיילים רגליים מהונדסים הצליחו לבצע משימות בעצימות גבוהה ללא קשר למכשולים שבדרך.
בחלוף עשורים, תוצאות אלה הבטיחו כי תוכנית "Bloodshot" נועדה בעקביות להתפתח ולהמשיך לפרוץ דרך חדשה בתחום.
לאורך שנות השבעים, שנות ה-80 וה-90, PRS הגדירה מחדש את הננו-טכנולוגיה שתכניע את Bloodshot ותפתח מערכת בינה מלאכותית חדשה המאפשרת לפרוס אותו במגוון רחב יותר של משימות.
בעוד שבלאדשוט היה מודע לעצמו במידה מסוימת, המכונה האנושית ההיברידית עדיין נחשבה כגורמת רמות גבוהות של כישלונות.
בשנת 2007, מדען PRS אחר, ד"ר עמנואל קורטיץ', גילה את כוונת מעסיקיו להפנות מחדש את התוכנית לאזור חדש: באמצעות לכידתם של הילדים הנדירים ביותר, ניתן לבצע עליהם ניסויים במסגרת התוכנית.
מבוהל נמלט קורטיץ' מקרן הרבינגר של טויו הרדה, שם החל בחשאי לזייף תוכנית לביטולה של PRS
מספר שנים לאחר מכן, בזמן שהוא נמצא במשימה שגרתית באפגניסטן, בלאדשוט נתפס על ידי קורטיץ', המוציא בכוח את תיעוד משימותיו של בלאדשוט מתוך כוונה לחשוף את Project Rising Spirit לעולם כולו.
התהליך, עם זאת, פותח את כל הזיכרונות השקריים של בלאדשוט, ששימשו כדי לשנע אותו לאזורי מלחמה ברחבי העולם, בבת אחת.
PRS, מחשש שבלאדשוט סוף סוף הפך לאויב, מחליטה להחזיר אותו פנימה.
הוא בורח מרודפיו בעזרת נהגת אמבולנס בשם קארה מרפי לפני שהוא חזר לבסוף ל-PRS כדי לחשוף את האמת שמאחורי זהותו.
בלאדשוט מולך שולל על ידי קורטיץ', בלאדשוט מסתער על מתקן PRS בנוואדה, אך מוצא רק את מתקן המרתף הידוע בשם The Nursery שנבנה לאכלוס ילדים שנלכדו.
בלאדשוט משחרר את הילדים השבויים, פעולה שמביאה שלא במתכוון לתגובת שרשרת של אירועים שיגיעו לשיאם במלחמות ההרבינגר ברצועת לאס וגאס.
בעימות עם טויו הראדה שהתקיים בעקבות הפריצה אל PRS, יכולתו של בלאדשוט לרצון חופשי נמחקת על ידי "פרוטוקול הראדה", חתיכת תכנות PRS נסתרת שמאלצת אותו לחסל את הראדה.
מתרחש קרב אכזרי, שמותיר את הראדה פצוע קשה, ואת בלאדשוט עם ספירת ננו מדולדלת.
ברגעי הסיום של מלחמות הרבינגר, בלאדשוט שוב נופל אסיר ל-PRS בומשך כמה שבועות מוחזק כשבוי של קרן הרבינגר.
במהלך תקופה זו, הראדה מבצע בו ניסויים אכזריים וכואבים כאשר הוא מנסה לפתור את הסוד שמאחורי הננו-רובוטים הנדירים להפליא בזרם הדם של בלאדשוט.
לאחר שהסתערו על מתקן אל סגונדו, הם מוציאים בהצלחה את בלאדשוט, שזמן קצר אחר כך מקבל מקום בסגל החיל ומתוגמל בקבלת עותק קשיח של קובץ PRS המכיל את כל הפרטים על זהותו האמיתית, כך בלאדשוט נשלח לבצע משימות ברחבי העולם.
בלאדשוט יופיע כדמות ראשית בסרט "בלאדשוט", אותו מגלם וין דיזל.
משחק הווידאו Bloodshot היה בפיתוח בין 1997 ל-1998 ב-Iguana Entertainment UK עבור פלייסטיישן ומיקרוסופט ווינדוס, אך הוא בוטל על ידי Acclaim Entertainment בגלל בעיות פיתוח.
Bloodshot מופיע כדמות הניתנת למשחק בדרימקאסט בגרסאות ה-Nintendo 64 ו-Dreamcast של "Shadow Man".
the Valiant Universe", אותו מגלם ג'ייסון דייוויד פרנק.
בלאדשוט הוא סרט גיבורי-על אמריקאי משנת 2020, המבוסס על דמות של Valiant Comics בעלת אותו שם.
את הסרט מביים דייוויד ס.
וילסון (בסרט הביכורים שלו כבמאי) ונכתב על ידי ג'ף וודלוב ואריק הייסרר.
בסרט מככבים וין דיזל, אייזה גונזלס, סם היואן, טובי קבל וגאי פירס.
הסרט יצא לאקרנים בארצות הברית ב-13 במרץ 2020, על ידי Sony Pictures Releasing.
לאחר שהוא ואשתו נרצחים פתאום, חייל חיל הנחתים האמריקאי נולד מחדש על ידי צוות מדענים.
משופר בננו-טכנולוגיה, הוא הופך למכונת הרג ביוטכנולוגית ועל-אנושית בשם בלודשוט.
כאשר הוא מתאמן לראשונה עם חיילי-על אחרים, הוא מתקשה להיזכר בשנותיו הקודמות.
אבל כשזכרונותיו צפים והוא זוכר את האיש שהרג גם אותו וגם את אשתו, הוא פורץ מהמתקן לחפש נקמה, רק כדי לגלות קנוניה שתטלטל את כל עולמו.
וין דיזל - ריימונד "ריי" גאריסון / בלאדשוט
סם היואן בתפקיד ג'ימי דלטון
גאי פירס כד"ר אמיל הרטינג
למורן מוריס בתפקיד וילפרד ויגינס
טלולה ריילי בתפקיד ג'ינה דקארו
יוהנס האוקור יוהאנסון בתפקיד ניק בארי
במארס 2012 הוכרז כי סרטי קולומביה רכשה את זכויות הסרט לדמות מבית Valiant Comics בלאדשוט, שתפיק בשיתוף פעולה עם Valiant Entertainment.
ג'ף וודלו נשכר לכתוב את התסריט.
באפריל 2015 הכריזו סרטי סוני ו-Valiant על עסקה בת חמישה סרטים כדי להביא את גיבורי העל של Valiant למסך הגדול, כולל בלודשוט.
צ'אד סטהלסקי ודייוויד לייץ' נשכרו לביים את הסרט, מתוך תסריט מאת ואדלו ואריק הייסרר.
סטהלסקי וליץ' העבירו בסופו של דבר את הפרויקט לכותבים אחרים.
במרץ 2017 הוכרז דייב וילסון כבמאי הסרט.
התסריטאי אדם קוזד נשכר לכתיבת התסריט.
ביולי 2017 דווח כי ג'ארד לטו היה במשא ומתן מוקדם כדי לככב בסרט בשם, אך במרץ 2018 הוכרז כי וין דיזל יגלם את הדמות הראשית.
בחודש מאי הוכרז על ליהוקים נוספים, כמו סם היואן, מייקל שין ואיזה גונזאלז.
ביוני אותה השנה לוהקו בסרט טלולה ריילי ואלכס הרננדז לגלם את דמות בשם ג'ינה וחבר בצוות מדענים בשם טיבס, בהתאמה.
מאוחר יותר, טובי קבל ויוהנס האוקור יוהאנסון לוהקו שניהם לתפקידים נבלים.
באוגוסט 2018 נשכר למורן מוריס לגלם מדען צעיר בשם וילפרד וויגנס.
באותו חודש דווח כי גיא פירס ניהל מגעים להחליף את שין, שנאלץ לצאת מהסרט בשל תזמון וסכסוכים משפחתיים על לוח הזמנים של ההפקה.
הצילומים החלו ב-6 באוגוסט 2018 בקייפטאון, דרום אפריקה ובפראג, צ'כיה, כאשר צילומים מסוימים נערכו בבודפשט, הונגריה באותו חודש.
הצילומים הושלמו רשמית ב-25 באוקטובר 2018.
הטריילר הראשון יצא ב-21 באוקטובר 2019. בטריילר התנגן שירו של ג'וני קאש "Memories Are Made of This".
בלודשוט אמור לצאת לאקרנים ב-13 במרץ 2020 על ידי Sony Pictures Releasing, לאחר שלפני כן תוכנן היה לצאת לאקרנים ב-21 בפברואר 2020. בעקבות הצעדים למניעת מגפת הקורונה, שכללו סגירת בתי קולנוע ברחבי העולם, הסרט ישוחרר מוקדם מהרגיל, להורדה דיגיטלית, ב-24 במרץ 2020.
מתוך כוונה להשיק יקום קולנועי משותף חדש של גיבורי-על, הוכרז כי אחרי בלאדשוט יופק סרט המשך, שני סרטים המבוססים על סדרת הקומיקס "Harbinger" ויגיע לשיאו עם סרט קרוסאובר בשם "Harbinger Wars".
בתחילה, סוני הייתה אמורה לפתח את סרט על Harbinger, בעוד שבלודשוט תוכנן כסרט הבא אחריו.
ביוני 2018 הוכרז כי סרט שמתרכז סביב דמותה של גיבורת העל פיית' הרברט נמצא גם הוא בשלבי פיתוח.
בלאגן על ארבע הוא סרט קולנוע אמריקאי בהנפשה ממוחשבת לכל המשפחה, מסוגת קומדיה, שבוים על ידי קווין ג'ונסון.
בדיבוב המקורי של הסרט מככבים שון "ביג שון" אנדרסן, פמלה אדלון ולוסי הייל.
הסרט מוקדש לזכרו של לינוס, כלבו של המפיק הבכיר של הסרט, קונרד ורנון, שנפטר בשנת 2017.